I Can See You

"I Can See You" הוא שיר שהוקלט על ידי הזמרת-יוצרת האמריקאית טיילור סוויפט. יצא לאור ב-7 ביולי 2023 דרך חברת התקליטים ריפבליק רקורדס, והוא נכלל כרצועה ה-18 באלבום Speak Now (Taylor's Version), ההקלטה החוזרת של Speak Now (2010). את הפקתו המוזיקלית ביצעו סוויפט וארון דסנר, ומילותיו כוללות רמיזות מיניות, ומתארות את משיכתה של סוויפט לאדם שהיא נתקלת בו לעיתים קרובות.

מבקרי מוזיקה רבים הרעיפו על "I Can See You" מחמאות, ושיבחו את הפקתו הקצבית, מילותיו החושניות והקליטות שלו. חלקם סברו כי מדובר ברצועה החדשה הטובה ביותר מ-Speak Now (Taylor's Version). השיר הגיע למקום הרביעי בבילבורד גלובל 200 ונכנס לעשרת המקומות הפותחים במצעדי הפזמונים השבועיים באוסטרליה, קנדה, אירלנד, יפן, ניו זילנד, סינגפור, הממלכה המאוחדת וארצות הברית.

הווידאו קליפ הרשמי שלו, שנכתב ובוים על ידי סוויפט, פורסם גם כן ב-7 ביולי 2023, והוקרן בבכורה יום לפני כן בהופעתה הראשונה בקנזס סיטי כחלק מסיבוב ההופעות "The Eras Tour". הוא כולל את השתתפותם של ג'ואי קינג, טיילור לאוטנר ופרסלי קאש, ומתאר שוד שתוכנן על ידי השלושה ומטרתו לשחרר את סוויפט מתוך כספת נעולה. זוהי בעצם מטאפורה לתמיכת מעריציה של הזמרת בתהליך הקלטת ששת אלבומיה הראשונים מחדש בשל מחלוקת המאסטרס עם חברת התקליטים הקודמת שלה, ביג משין רקורדס.

== רקע והוצאה ==

ב-25 באוקטובר 2010 הוציאה סוויפט לאור את אלבום האולפן השלישי שלה, Speak Now, תחת חברת התקליטים ביג משין רקורדס.<ref></ref> לאחר שהוציאה שלושה אלבומי אולפן נוספים פג בנובמבר 2018 חוזה ההקלטות שלה עם החברה. היא חתמה על חוזה חדש עם ריפבליק רקורדס, שהבטיחה לה כי תהיה לה בעלות על כל זכויות המאסטרינג על ששת אלבומיה הראשונים אם תקליטן מחדש.<ref></ref> בשנת 2019 רכש סקוטר בראון את ביג משין רקורדס, וכל זכויות המאסטרינג שלה הועברו לחזקתו.<ref></ref><ref name="Vox3"></ref> באוגוסט אותה השנה גינתה סוויפט את הרכישה, והכריזה כי היא תקליט ותוציא מחדש את אלבומיה בעתיד הקרוב.<ref></ref> הראשון מביניהם, Fearless (Taylor's Version), יצא לאור בנובמבר 2020.<ref name=":2"></ref>

ב-5 במאי 2023, בהופעתה הראשונה בנאשוויל במסגרת סיבוב ההופעות השישי שלה, "The Eras Tour", הכריזה על תאריך יציאתו של Speak Now (Taylor's Version).<ref></ref> לאחר מכן מסרה בכלי התקשורת הצהרה רשמית ובה אמרה .<ref></ref> סוויפט ציינה גם את הקשיים שחוותה בעת כתיבתו, בשל כנותו הרבה ותחושות נוסטלגיה.<ref></ref> ב-5 ביוני 2023 הכריזה על רשימת הרצועות של Speak Now (Taylor's Version), הכוללת 22 שירים.<ref name="Pitchfork2"></ref> ביניהם נמנו שש רצועות חדשות, שנכתבו ב-2010 עבור האלבום המקורי אך לבסוף לא נכללו בו. "I Can See You" הוכרז כרצועה ה-19. ב-3 באוגוסט ביצעה אותו כ"שיר הפתעה" בהופעתה בלוס אנג'לס.<ref></ref>

== ניתוח מוזיקלי ==
אורכו של "I Can See You" עומד על ארבע דקות ושלושים ושלוש שניות.<ref></ref> הוא מונע מריפי גיטרה חשמלית, שתוארו כ"עצבניים" ו"חזקים" על ידי מבקרי המוזיקה.<ref name="Lipshutz-2023"></ref> הפקתו הקצבית משלבת גיטרות מעוותות, בס וסינתסייזרים.<ref name="DeWald-2023"></ref><ref></ref><ref></ref> מייק דוואלד מ-Riff Magazine ואנאבל נוג'נט מ-The Independent אפיינו את "I Can See You" כשיר אינדי-רוק. ג'ייסון ליפשוץ מבילבורד וכריס וילמן מ-Variety הוסיפו כי יש בו מוטיבים מז'אנר הפאנק.<ref name="Willman-2023"></ref> ורידנה יאגוטה מ-Pitchfork סברה כי הוא נשמע כמו שירי הטראפ-פופ מ-Reputation (2017) מאשר שאר רצועות Speak Now (Taylor's Version).<ref></ref> מילותיו וסגנונו מלאי רמיזות מיניות וחושניות המזכירות את "Dress".<ref name="RS UK review"></ref><ref name="Guardian review"></ref><ref name="Nugent-2023"></ref><ref></ref>

== ביקורות ==
בביקורות על Speak Now (Taylor's Version) בחרו מספר מבקרים ב-"I Can See You" כרצועה החדשה הטובה ביותר שנכללה באלבום. דוואלד ונוג'נט שיבחו את הפקתו הקצבית, כשהראשון מביניהם תיאר אותו כשינוי מרנין ברצף האלבום. ליפשוץ סבר כי השיר היה יכול להיות תוספת נהדרת אילו היה יוצא ב-2010 עם השירים המקוריים.<ref></ref>

בובי אוליבייה מ-Spin סבר שמילותיו החושניות מוסיפות היבט חדש לכתיבת השירים של סוויפט.<ref></ref> Sputnikmusic ציינו לטובה את הקליטות שלו, והכתירו אותו כ"מקצב המוכר ביותר של סוויפט" מאז "Style".<ref></ref> לורה סנייפ מ-The Guardian טענה כי הפקת השיר דומה מאוד לזו של מארון 5. ברשימת הבילבורד עבור "הרצועות החדשות של ההקלטות החדשות של סוויפט" דירג ליפשוץ את "I Can See You" במקום השני.<ref></ref>

== הצלחה מסחרית ==
"I Can See You" נכנס לעשרת המקומות הפותחים במצעדי הפזמונים השבועיים של אירלנד (4), ניו זילנד (4), אוסטרליה (5), הממלכה המאוחדת (6), סינגפור (7), קנדה (8) ויפן (8). בבילבורד גלובל 200 דורג במקום הרביעי עם נתונים של 52.9 מיליון השמעות בשירותי הזרמת המוזיקה ו-6,000 מכירות דיגיטליות.<ref></ref>

בארצות הברית הופיע לראשונה בבילבורד הוט 100 במקום החמישי עם 24.7 מיליון השמעות בסטרימינג, 4,000 עותקים דיגיטליים ו-361,000 השמעות איירפליי ברדיו. זה הפך את סוויפט לאמן הראשון מאז הביטלס ב-1964 שהכניס שלושה שירים משלושה אלבומי אולפן שונים לעשירייה הפותחת של המצעד.<ref name="Hot1002023"></ref><ref name="Unterberger-2023"></ref>

== וידאו קליפ ==

ב-7 ביולי 2023 הקרינה סוויפט את הווידאו קליפ הרשמי של "I Can See You" בהופעתה בקנזס סיטי מ-"The Eras Tour". היא פרסמה אותו בערוץ היוטיוב שלה למחרת. מככבים בו ג'ואי קינג, טיילור לאוטנר, סוויפט ופרסלי קאש.<ref></ref> קאש וקינג הופיעו בקליפ ל-"Mean" וסוויפט ולאוטנר שיחקו יחד בסרט "יום האהבה", שיצא לאקרנים כמה ימים לפני הוצאת Speak Now. הוא מתאר שוד שבוצע על ידי קינג, לאוטנר וקאש, כשמטרתו לשחרר את סוויפט מכספת נעולה. זוהי מטאפורה לתמיכת מעריציה בתהליך הקלטת ששת אלבומיה מחדש בעקבות מחלוקת המאסטרס עם חברת התקליטים הקודמת שלה.<ref name="AVClub"></ref>

במהלך ההקרנה חשפה סוויפט את ההמצאה לקונספט של הווידאו קליפ יצרה שנה וחצי לפני יציאתו. הוא צולם באפריל 2023 בליברפול שב בבניין קונארד, מחסן הטבק והמחסון הלאומי וסטמינסטר.<ref></ref><ref></ref> היא הצהירה כי בכוונתה היה ליצור קליפ המתאר כיצד מעריציה סייעו לה לשיב את יצירותיה לבעלותה.<ref></ref>

הווידאו קלים זכה לשבחים מפי מבקרי המוזיקה. אלכס קמפ ממגזין Slant סברה כי הוא מלא באקשן,<ref></ref> ואילו לורן האף מ-Entertainment Weekly ציינה לטובה את הקונספט שלו.<ref></ref> The A.V. Club אהב את הרמזים ואת התלבושות הנוסטלגיות שנכללו בו.<ref></ref>

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Can See You" בוצע באצטדיון SoFi באינגלווד, קליפורניה ב-3 באוגוסט 2023 יחד עם השיר "Maroon".<ref></ref>

== קרדיטים ==
כל הקרדיטים שלהלן לקוחים מהערות האלבום Speak Now (Taylor's Version).<ref name=":0"></ref>

== מיקומי שיא ==

=== מצעדי סוף שנה ===

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!כלל העולם
|7 ביולי 2023
|הזרמת מוזיקה • הורדה דיגיטלית
|ריפבליק
|}

==קישורים חיצוניים==

== ביאורים ==

== הערות שוליים ==

קטגוריה:שירי 2023
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט